Man aangerand, aangekeer ná roofŉ Groep inwoners het ŉ man aangerand en aangekeer nadat hy glo Vrydagoggend glo ŉ winkel, wat aan ŉ Somaliër behoort, in Limpopo beroof het. Konst. Moses Molepo, ŉ polisiewoordvoerder, sê die 29-jarige verdagte en twee ander mans het in die vroeë oggendure by die winkel in Motholo ingebreek. “Hulle het die eienaar van die winkel aangerand en van ŉ onbekende hoeveelheid bedrag geld beroof. Hulle het ook goedere uit die winkel gesteel,” het Molepo gesê. Intussen het ŉ groep inwoners by die toneel opgedaag en een van die verdagtes vasgetrek en erg aangerand. Die ander twee verdagtes het daarin geslaag om te ontsnap. “Die verdagte is in ŉ kritieke toestand in die Mankweng-hospitaal opgeneem. Hy is onder die polisie bewaring en sal in die hof verskyn sodra hy uit die hospitaal ontslaan is,” het Molepo gesê.